અખાત્રીજ અને વસંતપંચમીને વણજોયું મુહુર્ત કહેવાય છે. આ દિવસો શુભ જ હોય છે. આ ભારત છે, અમેરિકા હોત તો આ દિવસે થયેલા લાખો લગ્નો પૈકી કેટલાં લગ્નો કેવા સફળ થયા એ વિષે આંકડાકીય માહિતી મળી રહેત. ખેર, જલન માતરી કહે છે એમ આ શ્રધ્ધાનો વિષય છે એટલે એમાં પુરાવા શોધવા ન જઈએ તો પણ ચાલે. પણ વણજોયેલું મુહુર્ત સીધું વાપરીને લગ્નો ગોઠવનાર ભલે ગોર મહારાજનો કન્સલ્ટીંગ ચાર્જ બચાવી લેતાં હોય, પણ બીજાં કેટલાં ગૂંચવાડા ઊભા કરે છે તે એમને ખુદને ખબર નથી હોતી.